Grasshopper Manufacture

Η Grasshopper Manufacture Inc. (ιαπωνικά: 株式会社グラスホッパー・マニファクチュア, Χέπμπορν: Kabushiki Gaisha Gurasuhoppā Manifakuchua) είναι ιαπωνική εταιρεία ανάπτυξης βιντεοπαιχνιδιών που ιδρύθηκε το 1998 από τον Γκοΐτσι Σούντα. Μέλος της εταιρείας είναι, μεταξύ άλλων και μετά από την αποχώρησή του από την Konami, ο μουσικός Άκιρα Γιαμαόκα, που έχει εργαστεί σε αρκετά από τα παιχνίδια της εταιρείας ως συνθέτης ή διευθυντής μουσικής.

 Ιστορία 
Η Grasshopper Manufacture ιδρύθηκε στις 30 Μαρτίου του 1998 στο Σουριγκάμι της Ιαπωνίας. Απέσπασε ευρεία προσοχή το 2005 με την κυκλοφορία του βιντεοπαιχνιδιού killer7 για τις κονσόλες GameCube και PlayStation 2. Η εταιρεία έχει αναπτύξει παιχνίδια για κυκλοφορία εντός αλλά και εκτός Ιαπωνίας. Της ανήκει η σειρά No More Heroes, με το πρώτο μέρος της να είναι από τα δημοφιλέστερα παιχνίδια της εταιρείας. Ιδρυτής και επικεφαλής της είναι ο σεναριογράφος, σχεδιαστής και σκηνοθέτης Γκοΐτσι Σούντα, γνωστός και ως Suda51, ο οποίος είναι γνωστός και για τους τίτλους της εταιρείας που είναι πρωτότυποι και περισσότερο φανταστικοί, αλλά είχαν και μεγαλύτερο οικονομικό ρίσκο. Η εταιρεία έχει κυκλοφορήσει και διάφορα παιχνίδια βασισμένα σε anime, όπως τα Samurai Champloo: Sidetracked, Blood+: One Night Kiss και Rebuild of Evangelion: Sound Impact.

Τον Μάιο του 2007, ο Σούντα ανακοίνωσε στην ομιλία του στην Game Developers Conference ότι η εταιρεία εργαζόταν σε τρεις τίτλους για το Wii, εκ των οποίων οι δύο έχουν κυκλοφορήσει: το No More Heroes και το Fatal Frame: Mask of the Lunar Eclipse. Έκτοτε, ο τρίτος τίτλος δεν έχει κυκλοφορήσει, ούτε έχουν ανακοινωθεί περισσότερες λεπτομέρειες γι' αυτόν.

Η εταιρεία έχει παρουσιάσει ένα κόνσεπτ για ένα παιχνίδι του PlayStation 3 με τίτλο Kurayami, μία μη γραμμική περιπέτεια εμπνευσμένη από το μυθιστόρημα του Φραντς Κάφκα The Castle, που "έσπασε την καρδιά του". Αργότερα, το παιχνίδι ακυρώθηκε, και ιδέες από αυτό μεταφέρθηκαν στο παιχνίδι Shadows of the Damned.

Το 2010, ο Γιασουχίρο Ουάντα εισήλθη στην εταιρεία ως COO. Ωστόσο αποχώρησε και ίδρυσε την δική του εταιρεία το 2011 με την επωνυμία Toybox.

Στις 30 Ιανουαρίου του 2013, η εταιρεία αποκτήθηκε από την GungHo Online Entertainment. Έκτοτε, κυκλοφόρησε το παιχνίδι Let It Die.

Ο αριθμός των υπαλλήλων της Grasshopper Manufacture είναι 35 άτομα.

 Παιχνίδια 
ΈτοςΤίτλοςΕκδότης/εςΠλατφόρμα/ες1999The Silver CaseASCII EntertainmentPlayStation2001Flower, Sun, and RainVictor Interactive SoftwarePlayStation 22002Shining SoulSegaGame Boy Advance2003Shining Soul II2004Michigan: Report from HellSpikePlayStation 22005killer7CapcomGameCube, PlayStation 2The 25th Ward: The Silver CaseGenki, LivewareΚινητό2006Samurai Champloo: SidetrackedNamco Bandai GamesPlayStation 2ContactMarvelous EntertainmentNintendo DSBlood+: One Night KissNamco Bandai GamesPlayStation 22007No More HeroesMarvelous EntertainmentWii2008Flower, Sun, and Rain: Murder and Mystery in ParadiseNintendo DSFatal Frame: Mask of the Lunar EclipseNintendoWii2010No More Heroes 2: Desperate StruggleMarvelous Entertainment2011Frog MinutesGrasshopper ManufactureiOSShadows of the DamnedElectronic ArtsPlayStation 3, Xbox 360Rebuild of Evangelion: Sound ImpactNamco Bandai GamesPlayStation Portable2012Sine MoraDigital RealityMicrosoft Windows, PlayStation 3, PlayStation Vita, Xbox 360Diabolical PitchMicrosoft StudiosXbox 360Liberation MaidenLevel-5Nintendo 3DS, iOSLollipop ChainsawKadokawa GamesPlayStation 3, Xbox 360No More Heroes: World RankerMarvelous AQLAndroid, iOSBlack Knight SwordDigital RealityPlayStation 3, Xbox 3602013Killer Is DeadKadokawa GamesMicrosoft Windows, PlayStation 3, Xbox 3602014Ranko Tsukigime's Longest DayBandai Namco GamesPlayStation 32016Let It DieGungHo Online EntertainmentMicrosoft Windows, PlayStation 42017Sine Mora EXTHQ NordicMicrosoft Windows, Nintendo Switch, PlayStation 4, Xbox One2019Travis Strikes Again: No More HeroesGrasshopper ManufactureMicrosoft Windows, Nintendo Switch, PlayStation 42020No More Heroes IIIMarvelousNintendo Switch

 Παραπομπές 

 Εξωτερικοί σύνδεσμοι 
 Επίσημη ιστοσελίδα 

Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών της Ιαπωνίας
Κατηγορία:Εταιρείες ιδρυθείσες το 1998